**Juhani Jasu** (s. 19. tammikuuta 1988 Eurajoki) on suomalainen jääkiekkoilija. Jasu on pelipaikaltaan keskushyökkääjä. Hän on pelityyliltään puolustava sentteri. Jasu on tunnettu vahvana aloittajana. Hän laukoo oikealta.

Ura
---

### Seuraura

Jasu on Rauman Lukon kasvatti. Kaudella 2004–2005 hän kärsi jalkavammasta ja pelasi vain neljä B-nuorten I-divisioonan karsintasarjan ja kuusi A-nuorten SM-liigan ottelua sekä yhden poikien maajoukkueturnauksen. Jasu pelasi kuitenkin A-nuorissa ehjän kauden 2005–2006 ja teki kolmivuotisen SM-liigasopimuksen Lukon kanssa kesäkuussa 2006. Hän pelasi kaudella 2006–2007 kaksi SM-liigaottelua sekä runkosarjassa että pudotuspeleissä jääden ilman tehopisteitä. Jasu teki liigadebyyttinsä runkosarjan kolmanneksi viimeisellä kierroksella 1. maaliskuuta 2007 vieraissa Jokereita vastaan. Miesten pelit tulivat hänelle tutuksi myös kuuden Mestis-ottelun verran alle 20-vuotiaiden maajoukkueesta, jossa Jasu teki yhden maalin. Suurimman osan kaudestaan hän pelasi kuitenkin vielä Lukon A-nuorissa, joiden kapteenina Jasu toimi. Hän oli Ossipekka Lehtosen kanssa joukkueen toiseksi paras pistemies tehoilla 14+18=32.

Kauden 2007–2008 Jasu aloitti lainalla Mestis-joukkue Kajaanin Hokissa. Hän pelasi siellä kolmessa ensimmäisessä runkosarjaottelussa, mutta jäi joukkueen sentterinelikon ulkopuolelle ja palasi näin ollen Lukkoon. Jasu pelasi kauden aikana Mestiksessä myös kuusi ottelua alle 20-vuotiaiden maajoukkueessa. Lukon SM-liigajoukkueessa hän pelasi viisi runkosarja- ja kuusi pudotuspeliottelua jääden ilman tehopisteitä. Jasu pelasi taas suurimman osan kaudestaan Lukon A-nuorissa, joiden paras pistemies ja syöttäjä hän oli tehoilla 15+24=39. Jasu jakoi myös joukkueen sisäisen maalipörssin voiton Aki Kangasmäen kanssa.

Kaudesta 2008–2009 Jasu pelasi myös vielä suurimman osan runkosarjastaan A-nuorissa, joita hän vahvisti myös kevään 2009 pudotuspeleissä, jotka päättyivät SM-pronssiin. Lukon SM-liigajoukkueessa Jasu pelasi 19 runkosarja- ja seitsemän pudotuspeliottelua jääden ilman tehopisteitä. Hän kävi myös viiden ottelun mittaisella lainalla Hokissa tammikuussa 2009. Samassa kuussa Jasu teki kaksivuotisen jatkosopimuksen Lukon kanssa.

Ensimmäisellä kokonaisella SM-liigakaudellaan 2009–2010 Jasu pelasi SM-liigan kaikki 58 runkosarja- ja neljä pudotuspeliottelua tehden niissä yhteensä tehot 7+10=17. Hän avasi myös pistetilinsä SM-liigassa ja teki heti kaksi ensimmäistä liigamaaliaan 14. marraskuuta 2009 Pelicansia vastaan. Jasu palkittiin ottelun *Ilta-Sanomien* kolmen tähden tähtipelaajana. Marraskuussa 2010 hän teki kaksivuotisen jatkosopimuksen Lukon kanssa. Jasu voitti SM-pronssia keväällä 2011. Kevään 2012 pudotuspeleissä, "Villi kortti" -kierroksen toisessa ottelussa 18. maaliskuuta 2012 Espoo Bluesia vastaan hän teki liigauransa ensimmäisen ja toistaiseksi ainoan pudotuspelimaalinsa. Jasun osuma ratkaisi Lukolle 2–0 -voiton ja tasoitti sarjan 1–1:een. Hänet palkittiin ottelun *Ilta-Sanomien* kahden tähden tähtipelaajana. Samassa kuussa Jasu pidensi nykyistä sopimustaan vuodella.

Kaudella 2012–2013 oli Jasun odotettiin ottavan viimeinen askel kärkiketjujen sentteriksi, mutta hänen oli kuitenkin vaikea päästä sisälle päävalmentaja Risto Dufvan pelityyliin. Jasun pelipaikka vaihteli pitkin kautta ja hän teki runkosarjassa lopulta vain kuusi tehopistettä. Kausi 2013–2014 oli Jasulle vielä vaikeampi, sillä hän ei vastannut odotuksiin hyökkäyspelaamisessa ja teki runkosarjassa vain kuusi tehopistettä. Jasu mahtui pudotuspeleissä kokoonpanoon vain neljässä ottelussa. Hän pelasi kuitenkin kohtalaisen hyvin omassa päässä. Jasu voitti kauden päätteeksi SM-pronssia.

Jasu siirtyi kaudeksi 2014–2015 vuoden mittaisella sopimuksella Hämeenlinnan Pallokerhon riveihin. Joulukuussa 2014 hän teki vuoden mittaisen jatkosopimuksen joukkueen kanssa. Kaudella 2015–2016 Jasu rikkoi SM-liigan yhden kauden piste-ennätyksensä ja oli 11 osumallaan HPK:n toiseksi paras maalintekijä, kunnes siirtorajan kynnyksellä helmikuussa 2016 hän siirtyi loppukaudeksi Tapparaan. Koska Tappara oli pelannut ennen Jasun siirtoa vähemmän otteluita kuin HPK, pystyi hän pelaamaan kauden aikana yhteensä 62 runkosarjaottelua eli kaksi ottelua enemmän kuin joukkueet pelaavat runkosarjassa. Jasun saavutus on SM-liigan yhden kauden pelattujen runkosarjaotteluiden ennätys, johon on yltänyt aiemmin vain kaudella 2012–2013 Tapparasta Lukkoon siirtynyt Jerry Ahtola. Hän voitti kauden päätteeksi suomenmestaruuden. Toukokuussa 2016 Jasu teki vuoden mittaisen jatkosopimuksen Tapparan kanssa. Saman vuoden joulukuussa hän teki joukkueen kanssa kaksivuotisen jatkosopimuksen.

Kaudella 2016–2017 Jasu oli Otto Rauhalan ohella Tapparan ainoa runkosarjan kaikki 60 ottelua pelannut pelaaja. Hän teki kuudennessa loppuottelussa 27. huhtikuuta 2017 vieraissa Kalevan Palloa vastaan joukkueen 1–3-voittoon päättyneen ottelun ratkaisumaalin, joka näin ollen ratkaisi Tapparalle suomenmestaruuden. Jasun maalia pidettiin myös kyseenalaisena, sillä hänen katsottiin pelaavan ennen maaliaan korkealla mailalla Jasun pysäytettyä KalPan purkukiekon ilmasta. Aku Pekkarinen valitsi hänet ottelun Alumnien tähtien ykköstähdeksi. Kauden 2017–2018 päätteeksi Jasu voitti SM-hopeaa. Kaudella 2018–2019 hän teki SM-liigan yhden kauden maaliennätyksensä 15 osumallaan. Mestarien liigassa Jasu oli neljällä osumallaan Tapparan paras maalintekijä Niko Ojamäen ja Matti Järvisen kanssa. Hän voitti kauden päätteeksi SM-pronssia. Huhtikuussa 2019 Jasu teki Tapparan kanssa vuoden mittaisen jatkosopimuksen. Kaudeksi 2019–2020 hänet nimettiin joukkueen varakapteeniksi.

Jasu siirtyi kaudeksi 2020–2021 kaksivuotisella sopimuksella Turun Palloseuraan. Jo kesäkuussa hän joutui sivuun leikkaushoitoa vaatineen jalkavamman vuoksi ja Jasun toipumisajaksi arvioitiin neljä kuukautta. Hän kuitenkin kuntoutui syyskuun puolessa välissä. Jasu nimettiin TPS:n varakapteeniksi, mutta hän nousi kuitenkin joukkueen kapteeniksi, kun Lauri Korpikosken kausi päättyi loukkaantumiseen jo marraskuussa. Jasu pelasi syyskauden pääosin hänelle epätyypillisessä roolissa joukkueen ykkössentterinä, mutta Jasu kuitenkin palasi kauden edetessä hänelle ominaisempaan rooliin alempiin ketjuihin. Jasu voitti TPS:n sisäisen tehotilaston lukemalla +16. Hän voitti kauden päätteeksi SM-hopeaa.

Kaudella 2021–2022 Jasu jatkoi TPS:n kapteenina. Joulukuussa 2021 Jasu teki seuran kanssa kaksivuotisen jatkosopimuksen. Hän johdatti joukkueen kauden päätteeksi SM-hopeaan.

Kaudeksi 2024–2025 Jasu siirtyi kaksivuotisella sopimuksella pääkaupunkiseudulle HIFK:n riveihin.

### Maajoukkueura

Jasu pelasi alle 18-vuotiaiden MM-kilpailuissa vuonna 2006, jolloin hän voitti hopeaa. Jasu valittiin Norjaa vastaan pelatun alkulohkon ottelun päätteeksi Suomen ottelun parhaaksi pelaajaksi. Hän pelasi myös U-18 Junior World Cupissa vuonna 2005, jolloin Jasu voitti pronssia. Hän myös putosi viimeisten joukossa alle 20-vuotiaiden MM-leiriryhmästä vuoden 2008 turnaukseen. Yhteensä Jasu on pelannut 12 nuorten ja 34 poikien maaottelua.

Suomen A-maajoukkueessa Jasu on pelannut kuusi ottelua tehopistein 1+1=2. Hän teki A-maajoukkuedebyyttinsä 15. joulukuuta 2011 Euro Hockey Tour-tasolla Channel One Cupin avausottelussa Moskovan Megasport-urheilupalatsissa turnauksen isäntäjoukkue Venäjää vastaan. Jasu korvasi turnauksessa sairastuneen Jori Lehterän. Hän teki A-maajoukkueuransa ensimmäisen maalin Euro Hockey Challengessa 13. huhtikuuta 2012 Vaasassa Norjaa vastaan. Jasun osuma jäi Suomen 3–0-voittoon päättyneen ottelun ratkaisumaaliksi.

Muuta
-----

Jasun serkku Petri Lammassaari pelasi omalla urallaan SM-liigassa hyökkääjänä yli 400 ottelua. Hän loi pääsarjauraa myös Itävallassa ja Tanskassa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2004–2005 | Lukko | A-SM | 6 | 0 | 0 | 0 | 0 | – | – | – | – | – |
| 2005–2006 | Lukko | A-SM | 39 | 4 | 5 | 9 | 14 | 9 | 2 | 0 | 2 | 6 |  |  |  |  |  |  | U18 | 6 | 0 | 0 | 0 | 4 |
| 2006–2007 | Lukko | A-SM | 42 | 14 | 18 | 32 | 56 | – | – | – | – | – |
|  | Lukko | SM-liiga | 2 | 0 | 0 | 0 | 0 | 2 | 0 | 0 | 0 | 0 |
|  | Suomi U20 | Mestis | 6 | 1 | 0 | 1 | 6 | – | – | – | – | – |
| 2007–2008 | Lukko | A-SM | 36 | 15 | 24 | 39 | 32 | – | – | – | – | – |
|  | Lukko | SM-liiga | 5 | 0 | 0 | 0 | 0 | 1 | 0 | 0 | 0 | 0 |
|  | Hokki | Mestis | 3 | 0 | 2 | 2 | 2 | – | – | – | – | – |
|  | Suomi U20 | Mestis | 6 | 0 | 0 | 0 | 2 | – | – | – | – | – |
| 2008–2009 | Lukko | A-SM | 21 | 6 | 12 | 18 | 22 | 5 | 1 | 2 | 3 | 4 |
|  | Lukko | SM-liiga | 19 | 0 | 0 | 0 | 4 | – | – | – | – | – |
|  | Hokki | Mestis | 5 | 0 | 0 | 0 | 2 | – | – | – | – | – |
| 2009–2010 | Lukko | SM-liiga | 58 | 7 | 10 | 17 | 48 | 4 | 0 | 0 | 0 | 2 |
| 2010–2011 | Lukko | SM-liiga | 60 | 3 | 6 | 9 | 43 | 13 | 0 | 0 | 0 | 31 |
| 2011–2012 | Lukko **(A)** | SM-liiga | 60 | 8 | 8 | 16 | 42 | 3 | 1 | 0 | 1 | 12 |
| 2012–2013 | Lukko **(A)** | SM-liiga | 59 | 2 | 4 | 6 | 38 | 14 | 1 | 1 | 2 | 8 |
| 2013–2014 | Lukko | SM-liiga | 58 | 2 | 6 | 8 | 44 | 4 | 0 | 0 | 0 | 2 |
| 2014–2015 | HPK | SM-liiga | 59 | 6 | 7 | 13 | 18 | – | – | – | – | – |
| 2015–2016 | HPK | SM-liiga | 51 | 11 | 9 | 20 | 49 | – | – | – | – | – |
|  | Tappara | SM-liiga | 11 | 0 | 2 | 2 | 2 | 18 | 1 | 4 | 5 | 8 | Kanada-malja |
| 2016–2017 | Tappara | SM-liiga | 60 | 7 | 10 | 17 | 26 | 15 | 2 | 1 | 3 | 6 | Kanada-malja |
| 2017–2018 | Tappara | SM-liiga | 48 | 10 | 6 | 16 | 28 | 16 | 4 | 2 | 6 | 14 |
| 2018–2019 | Tappara | SM-liiga | 60 | 15 | 6 | 21 | 26 | 11 | 1 | 2 | 3 | 6 |
| 2019–2020 | Tappara **(A)** | SM-liiga | 56 | 3 | 7 | 10 | 22 | – | – | – | – | – |
| 2020–2021 | TPS **(C)** | SM-liiga | 59 | 6 | 13 | 19 | 44 | 13 | 0 | 2 | 2 | 4 |
| 2021–2022 | TPS **(C)** | SM-liiga | 60 | 6 | 5 | 11 | 34 | 17 | 2 | 3 | 5 | 6 |
| 2022–2023 | TPS **(C)** | SM-liiga | 52 | 8 | 9 | 17 | 26 | 3 | 0 | 0 | 0 | 4 |
| 2023–2024 | TPS **(C)** | SM-liiga | 59 | 4 | 8 | 12 | 26 | 9 | 1 | 0 | 1 | 0 |
| 18 kautta | yhteensä | SM-liiga | 896 | 98 | 116 | 214 | 520 | 150 | 13 | 16 | 29 | 105 |

Lähteet
-------

* Juhani Jasu The Internet Hockey Databasessa (englanniksi)
* Juhani Jasu Eurohockey-sivustolla (englanniksi)
* Juhani Jasu *Elite Prospects*. Everysport Media Group AB.  (englanniksi)

### Viitteet

1. 1 2 3  Mäkeläinen, Kimmo: Juhani Jasu – Eurajoen seuraava liigapelaaja? *Jatkoaika.com*.  9.4.2006. Jatkoaika r.y. Viitattu 31.7.2012.
2. 1 2  Tilastot *liiga.fi*. Jääkiekon SM-liiga Oy. Viitattu 28.4.2019.
3. ↑  Pienimaa, Eemeli: Tapparan täsmähankinta loistaa osaamisellaan kasvattiseuraansa vastaan *MTVuutiset.fi*.  24.3.2016. Telia Company AB. Viitattu 30.4.2016.
4. 1 2 3 4 5 6 7 8 9 10 11  Juhani Jasu *Elite Prospects*. Everysport Media Group AB.  (englanniksi)
5. ↑  Jukka Koivu jatkaa Lukossa, nuorille pelaajille sopimuksia *Jatkoaika.com*.  16.6.2006. Jatkoaika r.y. Viitattu 31.7.2012.
6. ↑  Huisman, Eetu: Jokerit syvensi Lukon lamaa *Jatkoaika.com*.  1.3.2007. Jatkoaika r.y. Viitattu 28.9.2020.
7. ↑  Elite Prospects - Lukko U20 *eliteprospects.com*. Everysport Media Group AB. Viitattu 28.4.2019. (englanniksi)
8. ↑  Hokille lisää liigalainoja *Jatkoaika.com*.  4.8.2007. Jatkoaika r.y. Viitattu 31.7.2012.
9. ↑  Juhani Jasu palaa Raumalle *Jatkoaika.com*.  21.9.2007. Jatkoaika r.y. Viitattu 31.7.2012.
10. ↑  Elite Prospects - Lukko U20 *eliteprospects.com*. Everysport Media Group AB. Viitattu 28.4.2019. (englanniksi)
11. ↑  Pelaajaliikennettä Rauman ja Kajaanin välillä *Jatkoaika.com*.  12.1.2009. Jatkoaika r.y. Viitattu 31.7.2012.
12. ↑  Lukolle kasa jatkosopimuksia *Jatkoaika.com*.  16.1.2009. Jatkoaika r.y. Viitattu 31.7.2012.
13. ↑  Kivimäki, Miikka: Kettulauma höyhensi pelikaanit Raumalla *Jatkoaika.com*.  14.11.2009. Jatkoaika r.y. Viitattu 28.9.2020.
14. ↑  Tilastot – Liiga *liiga.fi*.  14.11.2009. Jääkiekon SM-liiga Oy. Viitattu 31.7.2012.
15. ↑  Jasulle jatkosopimus – Nabb palaa Sportiin *Jatkoaika.com*.  22.11.2010. Jatkoaika r.y. Viitattu 31.7.2012.
16. ↑  Isotalo, Ilari: Jasu monessa mukana *Jatkoaika.com*.  18.3.2012. Jatkoaika r.y. Viitattu 31.7.2012.
17. ↑  Tilastot – Liiga *liiga.fi*.  18.3.2012. Jääkiekon SM-liiga Oy. Viitattu 31.7.2012.
18. ↑  Lukolle neljä jatkosopimusta *Jatkoaika.com*.  27.3.2012. Jatkoaika r.y. Viitattu 31.7.2012.
19. ↑  Isotalo, Ilari: Lukon pelaaja-arvioinnit 2012–13: Onnistujia ja isoja pettymyksiä *Jatkoaika.com*.  4.5.2013. Jatkoaika r.y. Viitattu 14.6.2013.
20. ↑  Perhe, Miro: Lukon pelaaja-arvostelut 2013–14 *Jatkoaika.com*.  14.5.2014. Jatkoaika r.y. Viitattu 16.6.2014.
21. ↑  Jasu ja Jalo Hämeenlinnaan, Nikkilälle jatkosopimus *Jatkoaika.com*.  28.4.2014. Jatkoaika r.y. Viitattu 16.6.2014.
22. ↑  HPK solmi nipun jatkosopimuksia hyökkääjiensä kanssa *Jatkoaika.com*.  19.12.2014. Jatkoaika r.y. Viitattu 20.12.2014.
23. ↑  Elite Prospects - HPK *eliteprospects.com*. Everysport Media Group AB. Viitattu 28.4.2019. (englanniksi)
24. ↑  Jasu loppukaudeksi Tapparan riveihin *Jatkoaika.com*.  13.2.2016. Jatkoaika r.y. Viitattu 13.2.2016.
25. ↑  Meriläinen, Lauri: Juhani Jasulla on kiikarissa liigaennätys *Jatkoaika.com*.  4.3.2016. Jatkoaika r.y. Viitattu 30.4.2016.
26. ↑  Tappara julkisti uusia hankintoja – Nurmi ja Rantakari kovimmat nimet *Jatkoaika.com*.  12.5.2016. Jatkoaika r.y. Viitattu 12.5.2016.
27. ↑  Tapparalle jatkosopimuksia – Järvinen jatkaa kolme kautta *Jatkoaika.com*.  20.12.2016. Jatkoaika r.y. Viitattu 21.12.2016.
28. ↑  Elite Prospects - Tappara *eliteprospects.com*. Everysport Media Group AB. Viitattu 28.4.2019. (englanniksi)
29. ↑  Touru, Ville: Edelsikö Tapparan mestaruusmaalia tuomarivirhe? Katso video *is.fi*.  27.4.2017. Sanoma Media Finland Oy. Viitattu 4.5.2017.
30. ↑  Otteluseuranta *liiga.fi*.  27.4.2017. Jääkiekon SM-liiga Oy. Viitattu 4.5.2017.
31. ↑  Tapparalle nippu jatkosopimuksia - tehopuolustaja Kemiläinen ja maalipyssy Ojamäki pysyvät kirvesrinnoissa *Jatkoaika.com*.  26.4.2019. Jatkoaika r.y. Viitattu 28.4.2019.
32. ↑  Tapparan kapteenisto 2019-20 *tappara.fi*.  9.8.2019. Tamhockey Oy. Viitattu 9.8.2019.
33. ↑  Seppä, Lassi: Juhani Jasu ja viisi nuorta pelaajaa vahvistavat TPS:ää − "Hänen arvonsa tulee esiin niin otteluiden ratkaisuhetkillä, erikoistilanteissa sekä aloituksissa" *Jatkoaika.com*.  3.4.2020. Jatkoaika r.y. Viitattu 4.4.2020.
34. ↑  TPS:n Jasu jalkaoperaation vuoksi kuukausien huilille *Jatkoaika.com*.  25.6.2020. Jatkoaika r.y. Viitattu 28.9.2020.
35. ↑  Palloseura hakemaan revanssia *hc.tps.fi*.  16.9.2020. HC TPS Turku Oy.  Arkistoitu 27.9.2020. Viitattu 28.9.2020.
36. ↑  Nurminen, Veikko: Lauri Korpikoski jatkaa TPS:n kapteenina – varakapteenistossa uusia nimiä *Jatkoaika.com*.  28.9.2020. Jatkoaika r.y. Viitattu 28.9.2020.
37. ↑  Nurminen, Veikko: TPS:n pelaaja-arviot 2020−21: Sekalaisesta seurakunnasta syntyi monta uutta huippupelaajaa ja tulevaisuuden tähteä *Jatkoaika.com*.  19.6.2021. Jatkoaika r.y. Viitattu 29.6.2021.
38. ↑  Elite Prospects - TPS *eliteprospects.com*. Everysport Media Group AB. Viitattu 30.6.2021. (englanniksi)
39. ↑  Seppä, Lassi: Juhani Jasu jatkaa TPS:n kipparina − nimettyyn kapteenistoon tulee muutos jo kauden alkumetreillä *Jatkoaika.com*.  24.8.2021. Jatkoaika r.y. Viitattu 24.8.2021.
40. ↑  Seppä, Lassi: Juhani Jasu jatkaa TPS:ssä kahden vuoden sopimuksella *Jatkoaika.com*.  2.12.2021. Jatkoaika r.y. Viitattu 2.12.2021.
41. ↑  Kunnari, Timo: Juhani Jasu jatkaa uraansa HFIK:ssa kahden vuoden sopimuksella *Iltalehti.fi*.  9.4.2024. Iltalehti. Viitattu 9.4.2024.
42. ↑  BEST PLAYERS PER GAME (pdf) *iihf.com*.  22.4.2006. IIHF. Viitattu 3.5.2017. (englanniksi)
43. ↑  2005 Junior U18 Cup - Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 23.4.2020. (slovakiksi)
44. ↑  Rautakorpi valitsi nuorten kisaryhmän *Jatkoaika.com*.  31.1.2013. Jatkoaika r.y. Viitattu 11.3.2013.
45. ↑  Pelaajat – I J *tappara.fi*. Tamhockey Oy. Viitattu 28.4.2018.
46. ↑  Jasu korvaa Lehterän maajoukkueessa *Jatkoaika.com*.  12.12.2011. Jatkoaika r.y. Viitattu 31.7.2012.
47. ↑  Suomen jääkiekkomaajoukkue voitti jälleen Norjan – Kaikki maalit yhdessä erässä *aamulehti.fi*.  13.4.2012. Alma Media Suomi Oy.  Arkistoitu 9.5.2012. Viitattu 31.7.2012.
48. ↑  Petri Lammassaari *Elite Prospects*. Everysport Media Group AB.  (englanniksi)


|  |  |  |
| --- | --- | --- |
| Edeltäjä:**Lauri Korpikoski** | **Turun Palloseuran kapteeni SM-liigassa**2020– | Seuraaja:**–** |

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen